Tref fach a chymuned yn Sir Ddinbych, yw **Corwen**. Saif yn Nyffryn Edeirnion ar lôn yr A5 rhwng Betws-y-Coed (23 milltir) a Llangollen (11 milltir). I'r gogledd mae Rhuthun (13 milltir) ac i'r de y mae'r Bala (12 milltir).

Cerflun o Owain Glyndŵr gan Colin Spofforth yng Nghorwen (2007)
Mae Afon Dyfrdwy yn llifo heibio i'r dref. Yn yr Oesoedd Canol roedd Corwen yn rhan o gwmwd Dinmael. Mae gan y dref gysylltiadau ag Owain Glyndŵr; cymysg fu'r ymateb i'r cerflun cyntaf o'r arwr a godwyd ar y sgwâr, ond mae'r Tywysog ar ei farch (gweler y llun) wedi'i dderbyn gyda breichiau agored. Yn flynyddol ers 2009 ceir gorymdaith drwy'r dref a dathliadau dros gyfnod o ddeuddydd i ddathlu Diwrnod Glyn Dŵr (Medi 16). Ceir hefyd hen domen neu fwnt sef Castell Glyndŵr tua kilometr i'r dwyrain, i gyfeiriad y Waun.

Dyma ble'r oedd Pafiliwn Corwen.

Cynrychiolir yr ardal hon yn Senedd Cymru gan Ken Skates (Llafur) a'r Aelod Seneddol yw Simon Baynes (Ceidwadwyr).

Pobl o Gorwen
-------------

* Mary Lloyd (1819–96), ffeminist, cerflunydd a lesbiad Cymreig arloesol o deulu Plas Rhagad
* Elena Puw Morgan (1900-73), nofelydd
* D. Tecwyn Lloyd (1914-92), awdur a golygydd

Dau saer o Gorwen yn 1885, gyda'u hoffer trin pren. Ffotograff gan John Thomas (ffotograffydd)

Eisteddfodau
------------

* Cynhaliwyd Eisteddfod Corwen gan y Gwyneddigion ym 1789.
* Cynhaliwyd Eisteddfod Genedlaethol Cymru Corwen ym 1919.

Atyniadau yn y cylch
--------------------

* Caer Drewyn - bryngaer o Oes yr Haearn ar Fynydd y Gaer a gysylltir ag Owain Gwynedd ac Owain Glyn Dŵr
* Mwnt Owain Glyndŵr - 3 milltir i'r dwyrain
* Y Rug - plasdy'r Salbriaid a'r Wynniaid ar ei hôl hwy, lle ceir Capel y Rug (yng ngofal Cadw).
* Rheilffordd Llangollen

Cyfrifiad 2011
--------------

Yng nghyfrifiad 2011 roedd y sefyllfa fel a ganlyn:



| Cyfrifiad 2011 |
| --- |
|  |  |  |
| **Poblogaeth cymuned Corwen (pob oed) (2,325)** |    | 100% |
| **Y nifer dros 3 oed sy'n siarad Cymraeg (Corwen) (1,084)** |    | 47.9% |
| :*Y ganran drwy Gymru* |    | 19% |
| **Y nifer sydd wedi'u geni yng Nghymru (Corwen) (1505)** |    | 64.7% |
| :*Y ganran drwy Gymru* |    | 73% |
| **Y nifer dros 16 sydd mewn gwaith (Corwen) (348)** |    | 34% |
| :*Y ganran drwy Gymru* |    | 67.1% |

Oriel
-----

* Corwen, tua 1778Corwen, tua 1778
* Yr hen westy, tua 1875Yr hen westy, tua 1875
* Dathliadau Owain Glyn Dŵr; Medi 2013Dathliadau Owain Glyn Dŵr; Medi 2013
* Dathliadau Owain Glyn Dŵr; Medi 2013Dathliadau Owain Glyn Dŵr; Medi 2013
* Dathliadau Owain Glyn Dŵr; Medi 2013Dathliadau Owain Glyn Dŵr; Medi 2013
* Tafarn y Delyn a Banc y Nat West, canol y dref.Tafarn y Delyn a Banc y Nat West, canol y dref.
* Eglwys Sant Mihangel a Sant SulienEglwys Sant Mihangel a Sant Sulien
* Twr a chloc yr eglwysTwr a chloc yr eglwys
* FfenestrFfenestr
* Y "Coleg" yng ngefn yr eglwysY "Coleg" yng ngefn yr eglwys
* Cefn yr eglwysCefn yr eglwys
* Yr eglwys o'r llwybr ochorYr eglwys o'r llwybr ochor

Gweler hefyd
------------

* Croes Corwen: croes eglwysig
* Gorsaf reilffordd Corwen

Cyfeiriadau
-----------

1. ↑  Gwefan y Cynulliad;[*dolen marw*] adalwyd 24 Chwefror 2014
2. ↑  Gwefan parliament.uk; adalwyd 24 Chwefror 2014
3. ↑  "Ystadegau Allweddol ar gyfer Cymru". Swyddfa Ystadegau Gwladol. Cyrchwyd 2012-12-12.. Poblogaeth: ks101ew. Iaith: ks207wa - noder mae'r canran hwn yn seiliedig ar y nier sy'n siarad Cymraeg allan o'r niferoedd sydd dros 3 oed. Ganwyd yng Nghymru: ks204ew. Diweithdra: ks106ew; adalwyd 16 Mai 2013.
4. ↑  Canran y diwaith drwy Gymru; Golwg 360; 11 Rhagfyr 2012; adalwyd 16 Mai 2013
5. ↑  Gwefan Swyddfa Ystadegau Gwladol; Niferoedd Di-waith rhwng 16 a 74 oed; adalwyd 16 Mai 2013.

 gw • sg • go**Trefi a phentrefi Sir Ddinbych**

**Dinas**  

Llanelwy
  
**Trefi**  

Corwen  **·** Dinbych  **·** Llangollen  **·** Prestatyn  **·** Rhuddlan  **·** Rhuthun  **·** Y Rhyl
  
**Pentrefi**  

Aberchwiler  **·** Betws Gwerful Goch  **·** Bodelwyddan  **·** Bodfari  **·** Bontuchel  **·** Bryneglwys  **·** Bryn Saith Marchog  **·** Carrog  **·** Cefn Meiriadog  **·** Clocaenog  **·** Cwm  **·** Cyffylliog  **·** Cynwyd  **·** Derwen  **·** Diserth  **·** Y Ddwyryd  **·** Efenechtyd  **·** Eryrys  **·** Four Crosses  **·** Gallt Melyd  **·** Gellifor  **·** Glyndyfrdwy  **·** Graeanrhyd  **·** Graigfechan  **·** Gwyddelwern  **·** Henllan  **·** Loggerheads  **·** Llanarmon-yn-Iâl  **·** Llanbedr Dyffryn Clwyd  **·** Llandegla  **·** Llandrillo  **·** Llandyrnog  **·** Llandysilio-yn-Iâl  **·** Llanelidan  **·** Llanfair Dyffryn Clwyd  **·** Llanferres  **·** Llanfwrog  **·** Llangwyfan  **·** Llangynhafal  **·** Llanrhaeadr-yng-Nghinmeirch  **·** Llanynys  **·** Maeshafn  **·** Melin y Wig  **·** Nantglyn  **·** Pandy'r Capel  **·** Pentrecelyn  **·** Pentre Dŵr  **·** Prion  **·** Rhewl (1)  **·** Rhewl (2)  **·** Rhuallt  **·** Saron  **·** Sodom  **·** Tafarn-y-Gelyn  **·** Trefnant  **·** Tremeirchion